**učivo - Písanie čiarky vo vete**

**Čiarku píšeme v týchto prípadoch:**

* **Viacnásobný vetný člen**

Rástli tam červené, žlté a biele ruže.

Paľo, Miro, Stano aj Jano dnes neboli v škole.

* **Oslovenie**

Miláčik, prepáč mi.

Poďte von, deti!

* **Citoslovce**

Au, to ma bolí!

Jej, aké krásne kvety!

* **Prístavok**

Monika, dievča s vlnitými vlasmi, bola krásavica.

Prišiel aj Karol, môj kolega.

* **Súvetie**

Fero povedal, že príde.

Bolo slnečno, ale fúkal studený vietor.

**Úloha č.1**

**Doplňte čiarky vo vetách.**

Dievčatá ponáhľajte sa!

Zdalo sa že bude pršať.

Videli Tomáša ako sedí pri stole.

Pristúp bližšie Jano!

Urobíš dobre Zuzka keď sa vrátiš späť.

Musel by to chlap byť čo by ma chcel nabiť.

Tam hľadaj kde si schoval.

Nebolo nijakej prekážky ktorá by sa mu vedela postaviť do cesty.

Ej ale som rada!

Viem ale nepoviem.

Joj či ma bolí hlava.

Jožko poď už domov!

Peter povedal že príde ako sme sa dohodli.

Mám rád kvety lebo sú krásne.

### **UČIVO -** **SLOVNÝ VÝZNAM**

**Vzťahy medi významami slov**

**rovnoznačné** – synonymá

**rovnozvučné** – homonymá

**opačného významu** – antonymá

**Synonymá** – majú rovnaký, alebo podobný význam

diviť sa čudovať sa

kukať pozerať

**Homonymá** – rovnako znejúce slová s rôznym významom

čelo **ako** hudobný nástroj, čelo na hlave, čelo ako predná časť....

koruna **ako** minca, koruna na hlave, koruna stromu

oko **ako** oko ľudské, Morské oko,

**Antonymá**  – dvojica slov, ktoré sú postavené proti sebe

zima - leto biely - čierny dlhý - krátky

**Úloha č.2**

**Utvor synonymá k daným slovám:** Nahnevať sa...............................................

Smelý ........................................................

Plot. .........................................................

Špina .........................................................

**Napíš význam slov k homonymám** - príklad : **stopky** - ( stopky na ovocí, stopky ako hodinky )

pero mať kaliť plot hlava

**Utvor od slov antonyma- slová opačného významu**

drsný hovoriť

svetlo živý

nový matný

smiech drzý

rovný smutný

múdry oblý